**CIOCUL IUBIRII**

*SAlecsandru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

In mine ciocul și-a înfipt iubirea

Ca ciupitura corbului Poesc

Spre- a-mi sensibiliza din nou simtirea

Si-a o-nvăța cu zborul cel ceresc.

In mine ciocul și-a înfipt iubirea

Ca sabia înfiptă în rărunchi

Spre a-mi reindrepta în sus privirea,

Smerit,cu umilinta,pe genunchi.

In mine ciocul și-a înfipt iubirea

Cum se înfige stâlpul de hotar

Spre a scruta din nou nemarginirea

Ce se cuvine explorată iar.

In mine ciocul și-a înfipt iubirea

Asemeni albatrosului marin

Ce-și trâmbițează-n valuri izbavirea

Primita-n aripi ca un dar divin.